CELEX: 32005D0500
Language: et
Date: 2005-07-12 00:00:00
Title: 2005/500/EÜ: Komisjoni otsus, 12. juuli 2005, milles sätestatakse Grenadalt pärit kalatoodete impordi eritingimused (teatavaks tehtud numbri K(2005) 2545 all)   (EMPs kohaldatav tekst)

14.7.2005   
            
            
               ET
            
            
               Euroopa Liidu Teataja
            
            
               L 183/104
            
         
      KOMISJONI OTSUS,
   12. juuli 2005,
   milles sätestatakse Grenadalt pärit kalatoodete impordi eritingimused
   (teatavaks tehtud numbri K(2005) 2545 all)
   (EMPs kohaldatav tekst)
   (2005/500/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, (1) eriti selle artikli 11 lõiget 1,
   ning arvestades järgmist:
   
               (1)
            
            
               Komisjoni nimel on Grenadale tehtud kontrollkäik, et kontrollida ühendusse saadetavate kalatoodete tootmis-, ladustamis- ja lähetustingimusi.
            
         
               (2)
            
            
               Kalatoodete tervishoiukontrolli ja -järelevalvet käsitlevate Grenada õigusaktide nõudeid võib käsitada samaväärsetena direktiivi 91/493/EMÜ sätetega.
            
         
               (3)
            
            
               Public Health Department (PHD) under the Ministry of Health and the Environment (MHE) on võimeline tõhusalt kontrollima kehtivate õigusaktide rakendamist.
            
         
               (4)
            
            
               PHD-MHE on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise kohta kalatoodete kontrollimisel ning kõnealuses direktiivis sätestatud nõuetega samaväärsete hügieeninõuete täitmise kohta.
            
         
               (5)
            
            
               On asjakohane ette näha üksikasjalikud sätted Grenadalt vastavalt direktiivile 91/493/EMÜ ühendusse imporditud kalatoodete jaoks.
            
         
               (6)
            
            
               Tuleb koostada heakskiidetud ettevõtete, kalatöötlemislaevade ja külmhoonete loetelu ning samuti loetelu külmutuslaevade kohta, mis on varustatud vastavalt nõukogu 16. juuni 1992. aasta direktiivile 92/48/EMÜ, millega nähakse vastavalt direktiivi 91/493/EMÜ artikli 3 lõike 1 punkti a alapunktile i ette minimaalsed hügieeninõuded kalatoodete suhtes, mis on püütud teatavate laevade pardale. (2) Kõnealused loetelud tuleks koostada PHD-MHE poolt komisjonile esitatud teabe põhjal.
            
         
               (7)
            
            
               Vajaliku üleminekuaja tagamiseks on asjakohane, et seda otsust hakatakse kohaldama 45 päeva möödudes selle avaldamisest.
            
         
               (8)
            
            
               Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Public Health Department (PHD) under the Ministry of Health and the Environment (MHE) on pädev asutus Grenadal, mis kontrollib kalatooteid ja tõendab, et need vastavad direktiivi 91/493/EMÜ nõuetele.
   Artikkel 2
   Grenadalt ühendusse imporditavad kalatooted peavad vastama artiklites 3, 4 ja 5 sätestatud nõuetele.
   Artikkel 3
   1.   Igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab I lisas esitatud näidisele.
   2.   Veterinaarsertifikaat tuleb koostada vähemalt ühes selle liikmesriigi ametlikus keeles, kus toimub kontrollimine.
   3.   Veterinaarsertifikaadil peab olema PHD-MHE esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist.
   Artikkel 4
   Kalatooted peavad olema pärit II lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt.
   Artikkel 5
   Välja arvatud konservide tootmiseks ettenähtud külmutatud pakendamata kalatoodete puhul, peab kõikidele pakenditele olema märgitud kustumatult tekst “GRENADA” ja päritoluettevõtte, kalatöötlemislaeva, külmhoone või külmutuslaeva loa- või registreerimisnumber.
   Artikkel 6
   Käesolevat otsust kohaldatakse alates 28. augustist 2005.
   Artikkel 7
   Käesolev otsus on adresseeritud liikmesriikidele.
   
      Brüssel, 12. juuli 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 268, 24.9.1991, lk 15. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  EÜT L 187, 7.7.1992, lk 41.
   
      I LISA
      VETERINAARSERTIFIKAAT
      Grenadalt pärit kalatoodete jaoks (v.a mis tahes kujul kahepoolmelised molluskid, okasnahksed, mantelloomad ja meriteod), mis on nähtud ette eksportimiseks Euroopa Ühendusse
      
         
      
         
   
   
      II LISA
      ETTEVÕTETE JA LAEVADE LOETELU
      
                  Loanumber
               
               
                  Nimi
               
               
                  Linn Piirkond
               
               
                  Loa kehtivusaja lõpp
               
               
                  Kategooria
               
               
                  Märkused
               
            
                  001
               
               
                  Grenada Commercial Fisheries Ltd.
               
               
                  St. George’s
               
               
                   
               
               
                  PP
               
               
                  A
               
            
                  002
               
               
                  Caribbean Sefoods Ltd.
               
               
                  St. George’s
               
               
                   
               
               
                  PP
               
               
                  A
               
            
                  005
               
               
                  Minerva (Cardinal Olliverre)
               
               
                  Carriacou
               
               
                   
               
               
                  ZV
               
               
                   
               
            
                  006
               
               
                  Comment (Devon Mitchell)
               
               
                  Petit Martinique
               
               
                   
               
               
                  ZV
               
               
                   
               
            
                  009
               
               
                  Mascot (Don Blair)
               
               
                  Petit Martinique
               
               
                   
               
               
                  ZV
               
               
                   
               
            
                  0010
               
               
                  Content I (Chad Charles)
               
               
                  Petit Martinique
               
               
                   
               
               
                  ZV
               
               
                   
               
            
                  0011
               
               
                  Content II (Francis Decoteau)
               
               
                  Petit Martinique
               
               
                   
               
               
                  ZV
               
               
                   
               
            
                  0012
               
               
                  White Stallion (Gerard Bethel)
               
               
                  Petit Martinique
               
               
                   
               
               
                  ZV
               
               
                   
               
            
                  
                     Selgitus:
                  
                  
                              PP
                           
                           
                              Töötlemisettevõte
                           
                        
                              ZV
                           
                           
                              Külmutuslaev
                           
                        
                              A
                           
                           
                              Ainult külmhoone.